Arhilohs

Arhilohs (Ἀρχίλοχος, dzimis ap 680. g. p.m.ē., miris ap 645. g. p.m.ē.) bija nozīmīgs sengrieķu dzejnieks un senākais zināmais Eiropas liriskais dzejnieks. Arhiloha dzeja zīmīga ar formu daudzveidību, lakonisku un koncentrētu valodu, izteiktu individuālismu un bieži vien arī skepsi un ironiju pret vispārpieņemtām vērtībām un tradīcijām. Arhilohs ieviesis jamba trimetru un trohaja tetrametru. Ar saviem bieži vien ironiskajiem un satīriskajiem darbiem viņš atstājis lielu ietekmi uz romiešu dzejniekiem Katullu un Horāciju. No viņa darbiem saglabājušies tikai fragmenti. 2005. gadā tika atrastas trīsdesmit rindiņas no iepriekš nezināmas Arhiloha poēmasPOxy Oxyrhynchus Online.

 Dzīve 

Ziņas par Arhiloha dzīvi ir ļoti trūcīgas. Viņš dzimis Paras salā, viņa tēvs Telesikls bijis trūcīgs dižciltīgais, māte Enipo — verdzene. Neapmierināts ar dzīvi Parā, viņš pametis Paru un devies uz Tasas salu. Iespējams, viņš kļuvis par algotni. Uzturējies dažādās pilsētās, līdz gājis bojā kaujā pret naksiešiem dzimtajā Paras salā. Gan dzīves laikā, gan arī jo īpaši pēc nāves Arhilohs bijis viens no pazīstamākajiem un iecienītākajiem dzejniekiem Senajā Grieķijā. Parā pat bijis viņam un mūzām veltīts templis — Arhilohejs.

 Atsauces 

 Ārējās saites 

 Literatūra 
 Afrodīte mirdzošā tornī... Sengrieķu dzeja. — Rīga: Zinātne, 1994. 
 Sengrieķu literatūras antoloģija. — Rīga: Zvaigzne, 1990. 

Kategorija:Senās Grieķijas dzejnieki
Kategorija:Grieķu valodā rakstošie
Kategorija:680. gadā p.m.ē. dzimušie
Kategorija:645. gadā p.m.ē. mirušie